cyanic-selkie/wikianc huggingface dataset:
Retusaari
Saaren historia
Retusaari jaettiin Novgorodinmaan ja Ruotsin kuningaskunnan kesken Pähkinäsaaren rauhassa 1323. Se siirtyi kokonaan Ruotsille ja hallinnollisesti osaksi Inkeriä Stolbovan rauhassa 1617. Vuonna 1703 suuressa Pohjan sodassa Venäjän joukot valtasivat saaren ja Ruotsin oli virallisesti luovuttava siitä Uudenkaupungin rauhassa 1721.
Pietari Suuren aikana saari oli kivennapalaisten laidunmaata.
Retusaarella oli 1920-luvulle asti suomalaista asutusta, jonka luterilaiset muodostivat Kronstatin evankelis-luterilaisen seurakunnan, jonka Neuvostoliiton hallinto tuhosi 1930-luvulla. Nykyään toimintaa jatkaa Inkerin kirkon Pietarin rovastikuntaan kuuluva Kronstadtin Pyhän Elisabetin seurakunta.
M/S Chiquita Nederland
M/S Chiquita Nederland on belgialaisen Great White Fleetin omistama kylmäkonttialus. Chiquita Nederland on rakennettu vuonna 1991 Frederikshavnissa, Tanskassa. Alus on rekisteröity Bahaman lipun alle. Chiquita Nederlandin sisaraluksia ovat M/S Chiquita Belgie, M/S Chiquita Bremen, M/S Chiquita Deutschland, M/S Chiquita Italia, M/S Chiquita Rostock, M/S Chiquita Scandinavia ja M/S Chiquita Schweiz.
Käyttöhistoria
Alus valmistui joulukuussa 1991.
5. marraskuuta 2003 aluksen ilmoitettiin menettäneen peräsimensä Atlantilla, Azoreiden saariryhmän lähettyvillä. Hinaaja Fotiy Krylov otti Chiquita Nederlandin hinaukseensa. Päämäärä oli Antwerpen Belgiassa, jonne alus saapui 18. marraskuuta.
20. kesäkuuta 2007 asti Chiquita Brands International omisti aluksen.
Carlo Ponti
thumb|Carlo Ponti vuonna 1951Carlo Fortunato Pietro Ponti Sr. (11. joulukuuta 1912 Magenta, Italia – 10. tammikuuta 2007 Geneve, Sveitsi) oli italialainen elokuvatuottaja.
Alkujaan juristin koulutuksen saanut Ponti siirtyi elokuva-alalle vuonna 1940. Hän oli useita vuosikymmeniä kuuluisin italialainen elokuvatuottaja. Vuonna 1941 alkaneella urallaan hän ehti tuottaa yli 140 elokuvaa, joita ovat muiden muassa Federico Fellinin La Strada – Tie, Vittorio de Sican Boccaccio '70, David Leanin Tohtori Živago ja Michelangelo Antonionin Blow-Up – erään suudelman jälkeen. 1940-luvun lopulla Ponti työskenteli Lux Film -yhtiössä, vuodesta 1950 yhteistyössä Dino De Laurentiisin kanssa ja sen jälkeen riippumattomana tuottajana.
Ponti tunnetaan myös näyttelijä Sophia Lorenin puolisona. He joutuivat avioitumisensa vuoksi vuonna 1957 vaikeuksiin lain kanssa, sillä katolinen kirkko ei myöntänyt Pontille eroa edellisestä avioliitosta. Vuosien oikeustaistelun jälkeen Ponti vältti tuomion kaksiavioisuudesta, ja pari meni uudelleen naimisiin vuonna 1966 Ranskan kansalaisina.
Raappana
Raappana, oikealta nimeltään Janne Pöyhönen, on lahtelainen reggae-artisti. Hänen ensimmäinen albuminsa Päivä on nuori julkaistiin 3. lokakuuta 2007, ja se nousi jo heti ensimmäisellä myyntiviikollaan Suomen virallisen listan sijalle 18. Toinen studioalbumi Maapallo julkaistiin 1. syyskuuta 2010, ja se nousi heti Suomen myydyimmäksi.
Ura
Fi-Reggae ry valitsi Raappanan vuoden reggae-artistiksi 2005.
Raappanan toinen studioalbumi Maapallo julkaistiin 1. syyskuuta 2010. Albumilta julkaistiin digitaalinen single "Karu totuus" 28. toukokuuta 2010. Albumilla vierailevat reggae-muusikot Jukka Poika ja Puppa J sekä rap-artisti Stepa. Maapallo nousi julkaisuviikollaan Suomen virallisen albumilistan kärkeen. Saman vuoden syyskuussa julkaistiin Raappanan Ilta on nuori remix-albumi, jonka olivat uudelleenmiksanneet Knut Posse sekä A7 Remix. Albumin kappaleet ovat uudelleenmiksauksia joko Raappanan kahden ensimmäisen oman albumin kappaleista tai hänen vierailuistaan muiden artistien levyillä ja kokoelmilla, mutta mukana on myös kokonaan uusia kappaleita uudelleenmiksattuina.
Raappana vierailee JVG:n toisen studioalbumin jvg.fi toisella singlellä "Kran Turismo". Kappale nousi Suomen virallisen singlelistan ja Latauslistan ensimmäiselle sijalle.
Marraskuussa 2012 julkaistiin Raappanan uusi musiikkivideo kappaleesta "Kauas pois". Kappale sijoittui parhaimmillaan Suomen virallisen singlelistan 14. sijalle.
Raappanan kolmas pitkäsoitto Tuuliajolla julkaistiin 22. maaliskuuta 2013. Albumi nousi parhaimmillaan Suomen virallisen albumilistan sijalle viisi. Albumin toinen musiikkivideo julkaistiin helmikuussa 2013 kappaleesta "Kylmä kivi".
Lokakuussa 2015 Raappana julkaisi neljännen studioalbuminsa, joka kantaa nimeä Ennen aamunkoittoo. Albumia edelsi singlet Muutoksii, Tyttöni tumma, Helleaalto, Elä ennenku kuolet sekä Älä aprikoi.
Toukokuussa 2016 julkaistu single Chilii on striimannut suoratoistopalvelu Spotifyssa jo kolminkertaista platinaa. Siinä on mukana Sini Yasemin.
Sanna Tahvanainen
thumb|Sanna Tahvanainen [[Göteborgin kirjamessut|Göteborgin kirjamessuilla 2019.]] Sanna Tahvanainen (s. 13. toukokuuta 1975) on suomenruotsalainen kirjailija. Hän toimi Hufvudstadsbladetin kolumnistina 1998–2004.
Tahvanainen on koulutukseltaan filosofian maisteri kirjallisuustieteestä. Hän on opiskellut kirjallisuutta Åbo Akademissa sekä tanskalaista kirjallisuutta ja naistutkimusta Aarhusin yliopistossa Tanskassa.
Tahvanaisen esikoisteos, runokokoelma Fostren, ilmestyi vuonna 1994 hänen ollessaan 19-vuotias. Hän on kirjoittanut myös kolumneja, romaaneja, näytelmiä, kuunnelmia ja lastenkirjoja. Vuonna 2016 Tahvanaisen lastenkirja Lohikäärmeunia oli Pohjoismaiden neuvoston lasten- ja nuortenkirjallisuuspalkintoehdokas. Kurre Keikari ja popcornit (2017) oli Runeberg Junior -palkintoehdokkaana.
Tahvanainen asui yli kymmenen vuotta Maarianhaminassa, mistä hän muutti Helsinkiin vuonna 2013. Hänen perheeseensä kuuluu tytär.
Nokia X6
Nokia X6 on Nokian ensimmäinen kapasitiivisellä kosketusnäytöllä varustettu älypuhelin. Puhelin julkaistiin marraskuussa 2009. Puhelinta saa kolmella eri värillä: sini-valkoisena, sini-mustana, puna-mustana ja mustana. Puhelimen hinta vaihtelee 499 ja 662 euron välillä. Puhelimesta julkaistiin 16 gigatavun muistilla varustettu versio ilman Comes With Music -palvelua. Tämän mallin hinta on 369 eurosta ylöspäin.
Ovi Musiikki Unlimited
Nokia X6:n mukana tulee Nokian Ovi Musiikki Unlimited (Comes With Music) -palvelu. Palvelun avulla on mahdollista ladata vuoden ajan palvelun aktivoinnista rajoittamattomasti musiikkia noin kuuden miljoonan kappaleen valikoimasta.
Ovi Kartat
31. tammikuuta 2010 julkaistiin älypuhelimille (mukaan lukien X6) ilmainen karttapalvelu ja navigointi.
Korpinurmikka
Korpinurmikka (Poa remota) on pääasiassa Pohjois- ja Itä-Euroopassa kasvava suurikokoinen heinäkasvi. Suomessa korpinurmikka on rauhoitettu Oulun ja Lapin lääneissä ja luokiteltu silmälläpidettäväksi lajiksi.
Ulkonäkö ja koko
Korpinurmikka on hyvin kookas heinä, joka kasvaa 80–150 senttimetriä korkeaksi. Kasvi on löyhästi mätästävä ja usein pintarönsyllinen. Korsi on 4–8-nivelinen. Lehtitupet ovat leveitä ja litteitä. Lehdet ovat tasasoukkia, lehden kärki on keulamainen ja keskisuonten molemmin puolin on vihreä juova. Heleänvihreitten korsilehtien lapa on 10–15 cm pitkä, ohut ja veltto. Harsu röyhy on 15–30 cm leveä, pituutensa levyinen ja sen haarat pitkiä ja rihmamaisia. Tähkylät ovat 4–5-kukkaisia ja vaaleanvihreitä. Korpinurmikka kukkii kesä-heinäkuussa.
Levinneisyys
Korpinurmikan päälevinneisyysalue käsittää Fennoskandian, Baltian maat, Puolan, Pohjois-Ukrainan, Valko-Venäjän ja Länsi-Venäjän. Lisäksi lajia tavataan satunnaisemmin Keski-Euroopassa, Kaukasuksella, Pohjois-Venäjällä ja Keski-Aasiassa. Suomessa korpinurmikkaa tavataan paikoin yleisenä Satakunnasta ja Etelä-Hämeestä. Muualla Suomessa laji on harvinaisempi. Pohjoisimmat kasvupaikat ovat Rovaniemen korkeudella.
Elinympäristö
Korpinurmikka on kosteiden kasvupaikkojen kasvi. Sitä tavataan kosteissa lehdoissa, lehtokorvissa, lähteiköissä ja lähdepurojen varsilla. Korpinurmikka on harvinaistunut metsänhoidon ja soiden ojituksen takia.
Venus Isle
Venus Isle on yhdysvaltalaisen kitaristi Eric Johnsonin vuonna 1996 julkaistu albumi.
Albumin kappale "S.R.V." on omistettu blues-kitaristi Stevie Ray Vaughanille. Hänen veljensä Jimmie Vaughan soittaa kitarasoolon kyseisessä kappaleessa.
Jeremian kirja
Jeremian kirja on yksi Raamatun Vanhan testamentin suurista profeetallisista kirjoista. Se on Raamatun 24. ja juutalaisen Raamatun Tanakin toisen pääosion Nevi'imin eli profeettojen kahdeksas kirja. Jeremian kirjassa on yli 33 000 sanaa, ja se on Raamatun sanamäärältään suurin kirja.
Historia
Juutalaisen perinteen mukaan kirjan on kirjoittanut profeetta Jeremia, mutta kirja itsessään ei nimeä tekijäänsä. Kirjan luvussa 36 mainittua kertomusta on pidetty hyvänä vertauskuvana kirjan kehityksestä. Siinä kuvataan kuinka Jeremia käskee kirjuriaan Barukia kirjoittamaan kirjakääröön profeetan lausumia oraakkeleita. Kun kirjakäärö myöhemmin tuhoutuu, Jeremia käskee Barukia kirjoittamaan uuden kirjakäärön, johon lisätään muitakin oraakkeleita (36:32). Sekä tämä kertomus että lähteiden väliset erot kuvastavat kirjan kehitystä, jota on luonnehdittu vaiheittaisena, toisistaan riippumattomina lisäysten ja muutosten sarjana.
Kirjan varhaisimmat osat ovat todennäköisesti syntyneet toisen temppelin aikakauden (530 eaa. – 70 jaa.) alussa, mutta lähteiden väliset erot osoittavat, että kirjaa muokattiin vielä toisella vuosisadalla eaa., jota pidetään Septuagintan Jeremian kirjan käännösajankohtana. Qumranin käsikirjoitukset puolestaan ajoitetaan toisen vuosisadan eaa. ja ensimmäisen vuosisadan jaa. väliselle ajalle.
Sisältö
Jeremian kirja kertoo juutalaisen profeetta Jeremian profetioista ja hänen elämänsä ympärille sijoittuneista tapahtumista. Jeremia eli siihen aikaan, kun Juudan kuningaskunta kukistui babylonialaisten vallan alle ja Salomon temppeli tuhottiin.
Jeremian profetiat käsittävät noin kolmenkymmenen vuoden ajanjakson. Profetiat eivät ole aikajärjestyksessä. Ne on kirjoitettu monimutkaisella ja runollisella heprealla. Niille on ominaista samojen sanojen, fraasien ja kuvauksien toistuminen useasti.
Jeremian kirja koostuu kolmestakymmenestäkolmesta erillisestä ja itsenäisestä osasta, jotka voidaan jakaa viiteen ryhmään:
Jeremian profetiat
Jeremian merkittävimmät messiaaniset profetiat löytyvät kohdista 23:1–8; 31:31–40; ja 33:14–26.
Joitakin profetioita:
Mitä odottaa kun odotat
Mitä odottaa kun odotat on vuonna 2012 ensi-iltansa saanut Kirk Jonesin ohjaama yhdysvaltalainen romanttinen komediaelokuva. Elokuvan ovat käsikirjoittaneet Shauna Cross ja Heather Hach, ja se perustuu samannimiseen raskaudesta kertovaan menestyskirjaan, jonka on kirjoittanut Heidi Murkoff.
Elokuva sai ensi-iltansa Suomessa 13. heinäkuuta 2012.
Juoni
Elokuva kertoo viidestä pariskunnasta, jotka valmistautuvat elämänsä suurimpaan ja haastavimpaan muutokseen: vanhemmuuteen. Osa naisista saa tahoillaan tietää olevansa raskaana, yksi ei ole yhtä onnekas ja päättää adoptoida. Miehet taas perustavat oman tulevien isien kerhonsa.
Tuotanto
Elokuva kuvattiin Atlantassa, Georgiassa.
Vastaanotto
Elokuva sai kriitikoilta melko kielteisen vastaanoton, mutta sen yleisömenestys oli kohtalainen.
Jukka Koivu
Jukka Koivu (s. 28. huhtikuuta 1953 Turku) on suomalainen jääkiekkovalmentaja. Koivu on valmentanut useita TPS:n eri juniorijoukkueita ja tunnetaankin parhaimmin Vladimir Jursinovin kakkosvalmentajana 1990-luvulta. Jursinovin kanssa Koivu onnistui jalostamaan monta nuorta pelaajaa maailmalle ja tekikin TPS:n junioritoiminnan erittäin tunnetuksi maailmalla. Päävalmentajana SM-liigassa Koivu on toiminut TPS:ssä 2003–2005 sekä Rauman Lukossa osan kaudesta 2005–2006 (kevät 2006). Tammikuussa 2011 hän palasi TPS:n päävalmentajaksi Riku-Petteri Lehtosen tilalle ja jätti tehtävän maaliskuussa TPS:n kauden päätyttyä runkosarjaan. Koivu on toiminut myös TPS Juniorijääkiekko ry:n toiminnanjohtajana.
Vissarion
Vissarion on etunimi. Se on ollut etuinimenä tai kutsumanimenä seuraavilla henkilöillä:
J. E. Salomaa
Jalmari Edvard Salomaa, vuoteen 1906 Grönholm, (19. huhtikuuta 1891 Lieto – 3. syyskuuta 1960) oli suomalainen filosofi ja Turun yliopiston professori. Filosofian professuuria Salomaa hoiti vuosina 1931–1958 ja sen ohella kasvatustieteen ja psykologian niin sanottuja rinnakkaisprofessuureja vuoteen 1955 saakka. Filosofina Salomaa korosti oman filosofisen vakaumuksen muodostamista. Kasvatusfilosofiassaan hän korosti auktoriteeteista vapaata persoonallisuutta.
Lapsuus
Jalmari syntyi Liedon pitäjän Ankan kylään. Hänen vanhempansa olivat pientilallinen Gustaf Edvard Grönholm ja nahkurin tytär Vendla Sofia Stackelberg. Äiti kuoli Jalmarin ollessa vähän yli vuoden ikäinen. Käännekohdaksi lapsen elämässä muodostui 8-vuotiaana saatu pesti kesäpaimeneksi Väljään. Asumaton Väljä oli tunnettu kummituksista ja noidista. Jalmari katsoi paremmaksi karata Turkuun isoäitinsä luo.
Turussa Jalmari pääsi kouluun, ja hänestä tuli sukunsa ensimmäinen kansakoulun käynyt. Opintie jatkui Turun Reaalilyseossa vapaaoppilaana vuonna 1904, ja syksyllä 1910 Salomaa kirjoittautui Helsingin yliopistoon.
Opinnot
Salomaa valmistui Helsingin yliopistosta pääaineenaan yleinen historia. Hänen laudaturtyönsä aiheena oli Karl Lamprechtin innoittama Kirkkovaltion synty. Jo ensimmäisessä tutkielmassaan Salomaalla oli teoreettinen lähtökohta: tutkimustuloksenaan hän esitti, että kirkkovaltion synty määrittyy sen mukaan miten 'valtio' määritellään.
Yleisen historian professori M. G. Schybergson suositti Salomaalle laudaturtyön laajentamista väitöskirjaksi ja arveli hänen selviävän työstä noin vuodessa. Salomaa, joka oli asettanut väitöskirjan tavoitteekseen jo ennen laudatur-työn aloittamista, halusi kuitenkin tehdä akateemisen lopputyönsä filosofisesta aiheesta. Teoreettisen filosofian professori Arvi Grotenfeltin kanssa hän neuvotteli filosofianhistoriallisen väitöskirjansa aiheeksi Schopenhauerin ja von Hartmannin välisen suhteen.
Jatko-opintojaan varten Salomaa lähti Saksaan Leipzigin yliopistoon. Siellä hän käytti aikansa erittäin tehokkaasti: pääasialliseksi toimeksi muodostui Wilhelm Wundtin johdolla tehty psykologinen tutkimus, jonka rinnalla hän keräsi aineistoa filosofian väitöskirjaa varten Johannes Volkeltin opastamana. Lisäksi Salomaa seurasi opetusta historian laitoksella (Königlich Sächsisches Institut für Kultur- und Universalgeschichte), erityisesti laitoksen johtajan Karl Lamprechtin luentoja. Salomaan ensimmäinen julkaisu vuodelta 1915 käsitteli juuri Lamprechtin historianmenetelmiä. Artikkeli julkaistiin Historiallisessa aikakauskirjassa.
Ensimmäinen maailmansota keskeytti opinnot Leipzigissa. Psykologinen tutkimus jäi kesken. Vaikka Salomaa sai opiskelijakollegoidensakin keräämän aineiston käyttöönsä, hän katsoi sen olevan riittämätön väitöskirjaa varten. Vaivalloisia reittejä myöten Salomaa palasi Turkuun.
Suomessa Salomaa jatkoi ”kriitillis-vertailevaa” filosofianhistoriallista työtä Schopenhauerin ja von Hartmanin parissa. Väitöskirja valmistui vuonna 1918 pääosin Leipzigin antikvariaateista kerätystä kirjallisuudesta.
MM-rallikausi 2000
MM-rallikausi 2000 oli rallin maailmanmestaruussarjan 28. kausi.
Kausi oli jännittävä Marcus Grönholmin, Richard Burnsin, Carlos Sainzin ja Colin McRaen taistellessa mestaruudesta. Kauden 2000 merkittävimmät tapahtumat olivat Tommi Mäkisen mestaruusputken katkeaminen ja Peugeot'n ja Grönholmin mestaruudet ensimmäisellä täydellä MM-kaudellaan.
Kauden kulku lyhyesti
Monte Carlon ralli: Kausi alkoi perinteisesti Monte Carlosta. Tommi Mäkinen avasi Mitsubishillaan kärjen vauhdissa ja taisteli voitosta Peugeotien ja Subarun Burnsin kanssa. Toisen päivän aamuna koettiin šokki kun kaikki Peugeotit hyytyivät kylmän yön jäljiltä huoltoon. Myös Richard Burnsin Subaru Impreza WRC kieltäytyi käynnistymästä. Näin Mäkinen oli johdossa ja toisena oli Fordille kaudeksi 2000 siirtynyt Carlos Sainz ja kolmantena Seatin Toni Gardemeister. Mäkinen voitti, Sainz oli toinen ja Juha Kankkunen ohitti Toni Gardemeisterin, nousten neljänneksi. McRae keskeytti moottoririkkoon.
Ruotsin ralli: Ruotsin ralli ei ollut lähelläkään talvirallia, sillä keli oli plussan puolella ja lumet sulaneet teiltä ja sora esillä. Se tiesi vaikeuksia nastarenkaille. Näissä olosuhteissa Marcus Grönholm otti uransa avausvoiton jättäen Tommi Mäkisen kakkoseksi. Colin McRae oli kolmas ohittaen viimeisenä päivänä yksityistallin Toyota Corolla WRC:tä kuljettaneen Rådströmin taakseen. Burns oli viides ja Carlos Sainz keskeytti toisena päivänä öljypumpun hajottua siirtymätaipaleella.
Argentiinan ralli: Argentiinan ensimmäisen päivän jälkeen johdossa oli Carlos Sainz niukasti ennen Grönholmia. Toisen päivän toisella ek:lla Sainz osui sillankaiteeseen ja Fordin jäähdytin tuhoutui kovassa osumassa ja Sainz oli ulkona. Näin Grönholmin paine helpottui hieman, mutta takaa nousi toinen haastaja: Richard Burns. Burns tavoitti Grönholmin ja ajoi lopulta selvään voittoon. Grönholm oli toinen, Mäkinen kolmas ja Juha Kankkunen ajoi neljänneksi. McRae keskeytti moottoririkkoon.
Akropolis-ralli: Euroopan Safari-ralliksi kutsuttu Akropolis oli maineensa veroinen. Kuumuus ja kiviset tiet olivat todella rankkoja autoille. Fordin kaksikko McRae - Sainz eteni ongelmitta ja oli kärjessä kahden päivän jälkeen. Grönholm keskeytti kaadettuaan autonsa ja Mäkiseltä putosi pyörä. Viimeisenä päivänä Sainz puolitti McRaen johdon 20 sekuntiin, mutta lähimmän uhkaajan, Burnsin, keskeytettyä Fordin tallipäällikkö Malcolm Wilson käski kuljettajien pitää sijat ja Sainzin lopettaa taistelu voitosta ja antaa McRaen voittaa. Sainz paukutti kuitenkin pohja-aikoja ja nousi johtoon, mutta viimeisessä huollossa kävi käsky, että McRae on laskettava ohi. Sainz pysäytti autonsa juuri ennen maalia, ja kävi nostamassa konepeltiä, esittäen että moottorissa olisi vikaa. Kun tarvittava aika oli seisty Sainz ajoi maaliin kakkosena McRaen voittaessa. Kankkunen oli kolmas.
Uuden-Seelannin ralli: Uudessa Seelannissa Peugeot 206 WRC:t olivat vauhdissa. François Delecour johti ennen vaihdelaatikkovikaa. Delecourin keskeyttäessä Grönholm nousi johtoon ja otti kauden toisen voittonsa. McRae oli toinen ja Sainz kolmas. Burns ja Kankkunen keskeyttivät moottoririkkoon ja Mäkinen keskeytti ollessaan jo ulkona pisteiltä.
Neste Rally Finland: Siirryttäessä Keski-Suomen nopeisiin soraränneihin oli Grönholm voittajasuorikki. Grönholm ei pettänyt odotuksia ja otti voiton johtaen rallia koko ajan. McRae oli toinen ja yksityistallin Corolla WRC:tä ajanut Rovanperä oli kolmas. Mäkinen jäi lohduttoman paljon kärjestä ja mestaruuden voittaminen alkoi näyttää epätodennäköiseltä. Muista mestaruuskandidaateista Burns ajoi ulos ja Sainz menetti 5 minuuttia avauspäivänä sähkövikaan, ajoi ulos toisena päivänä ja viimeisenä päivän auton syttyi palamaan Ouninpohjassa. Sainz ajoi kuitenkin maaliin, kaukana pisteiltä tosin. Jotta espanjalainen pysyisi MM-taistelussa, hänen olisi pakko voittaa seuraavassa kisassa Kyproksella. Harva asiantuntija uskoi tähän.
Kyproksen ralli: Kypros siirtyi sarjaan korvaamaan Kiinan MM-rallin. Olosuhteet olivat kuin Akropoliksessa, tiet vaan olivat hitaammat. Carlos Sainz oli avauspäivänä ylivoimaisessa vauhdissa: päivän päättyessä toisena ollut Delecour oli jäänyt yli minuutin. Tässä vaiheessa oli selvää että vain tekninen vika, ulosajo tai tallimääräys veisi voiton Sainzilta, ajamalla ei espanjalaista saavutettaisi. Kolmanteen päivään lähdettäessä jännitettiin antaisiko Ford tallimääräyksen Kreikan tapaan, sillä McRae oli toisena, minuutin perässä Sainzia. Määräystä ei annettu ja Sainz otti yhden uransa tärkeimmistä voitoista. Tärkeä siinä mielessä, että edellinen voitto oli kaudelta 1998 ja jotkut epäilivät että Sainz ei enää kykene voittamaan. Voitolla Sainz nousi myös takaisin MM-taistoon. McRae oli toinen, Delecour kolmas, Burns neljäs. Grönholm keskeytti tekniseen vikaan.
Korsikan ralli: Korsikan asfalteilla kaksoisvoiton vei Peugeot Gilles Panizzin voittaessa ennen Delecouria. Sainz lähestyi MM-sarjan kärkeä ollen kolmas. Burns oli neljäs ja Grönholm viides. McRae ajoi rajusti ulos ja loukkaantui, mutta pystyi jatkamaan kautta. Tässä vaiheessa oli selvää, että maailmanmestaruus ratkaistaisiin Grönholmin, Burnsin, McRaen ja Sainzin välillä.
Sanremon ralli: Kauden viimeistä asfaltti rallia hallitsi sama Peugeot kaksikko Panizzi - Delecour. Kaksikon välit kuumenivat, kun Delecour syytti Panizzia salaharjoittelusta. Todisteita ei ollut joten kaksikko jatkoi kisaa. Välit Delecourin ja tallin välillä tulehtuivat ja Delecour vaihtoi kaudeksi 2001 Fordille. Taustalla oli Korsikalla annettu määräys antaa Panizzin voittaa suosiolla. Tämä suututti Delecouria jo Korsikalla ja turhautuneisuus purkautui Sanremossa. Grönholm oli neljäs, Sainz viides ja McRae kuudes. Burns keskeytti rikottuaan jäähdyttäjän ulosajossa.
Ison-Britannian ralli: Mestaruus näytti ratkeavan jo avauspäivänä, kun Burns menetti yli minuutin telottuaan takapyörän vinoon. Toisena päivänä Burns nousi kuitenkin johtoon, kun McRae kaatoi Fordinsa ulos johtopaikalta. Burns johti, mutta Grönholm oli kakkosena. McRaen ulosajo tarkoitti myös, että Sainzin oli vain ajettava pisteille pronssin ottamiseksi. Burns voitti lopulta Walesin rallin, mutta Grönholm oli toinen joten mestaruus meni Grönholmille, joka ajoi vuonna 2000 uransa ensimmäisen täyden kauden. Mestaruuteen ensimmäisellä kaudellaan ovat pystyneet myös Ari Vatanen ja Carlos Sainz. Tommi Mäkinen oli kolmas ja Sainz oli lopulta Walesissa neljäs, ja otti näin pronssin ennen McRaeta. Merkkimestaruuden vei Peugeot ennen Fordia.
Mingəçevirin tekojärvi
Järven sulkeva pato valmistui 1953. Tekojärven pituus on 70 km ja suurin leveys 18 km. Suurin syvyys on 75 m ja keskisyvyys 26 m. Järven pinta-ala on 605 km2. Mingəçevirin vesivoimala on Azerbaidžanin suurin, ja sen kapasiteetti on 401,6 megawattia. Padon pituus on 1550 m, leveys 16 m ja korkeus 80 m.
Helmi Arneberg-Pentti
Helmi Arneberg-Pentti (13. helmikuuta 1889 Kristiania, Norja – 22. tammikuuta 1981 ) oli Lotta Svärd -järjestön puheenjohtaja kahteen otteeseen, 1921–1922 ja 1925–1929 ja toimi järjestössä koko sen olemassaoloajan.
Norjassa syntynyt Arneberg tuli kotimaahan palanneen äitinsä mukana neljävuotiaana Suomeen. Hän opiskeli Helsingin yliopistossa ja valmistui 1916, jolloin hän avioitui S. J. Pentin kanssa. Hän toimi ruotsin opettajana Helsingin V Yhteiskoulussa vuoteen 1957 ja oli myös koulun rehtori.
Arneberg-Pentti oli Lotta Svärd -järjestössä erityisesti organisaattori, ei aatteellinen johtaja, ja siksi hänen sanotaan jääneen seuraajansa Fanni Luukkosen varjoon.
Scott Barchard Wilson
Scott Barchard Wilson (1865–1923) oli englantilainen lintutieteilijä.
Wilson tutki Havaijin linnustoa. Hän keräsi näytteitä ja retkeili laajalti Havaijin saarilla 8. huhtikuuta 1887–1888. Retken tukija ja rohkaisija oli Alfred Newton, eläintieteen professori Cambridgen yliopiston Magdalene Collegesta.
Wilson on nimennyt muun muassa itähavaijinpaliloiden suvun Telespiza ja laysaninpalilan (Telespiza cantans).
Mauno Forsman
Mauno Veikko Forsman (31. joulukuuta 1928 Lappee – 12. syyskuuta 2006 Lappeenranta) oli suomalainen peruskoulunopettaja ja sosiaalidemokraattinen poliitikko. Forsman oli kansanedustajana vuosina 1971–1983 ja toisena valtiovarainministerinä 1981–1982. Hän toimi Raha-automaattiyhdistyksen (RAY) toimitusjohtajana vuosina 1983–1989.
Forsmanin vanhemmat olivat veturinkuljettaja Väinö Forsman ja Elsa Niemi. Päästyään keskikoulusta 1946 Forsman lähti opiskelemaan kansakoulunopettajaksi valmistuen Raahen seminaarista vuonna 1953. Myöhemmin hän opiskeli kansalaiskoulunopettajaksi 1958 ja suoritti opintoja Tampereen yliopistossa vuosina 1962–1964. Forsman työskenteli kansakoulunopettajana Lappeenrannassa vuosina 1954–1958 ja kansalaiskoulunopettajana sekä myöhemmin kansalaiskoulun yleisaineiden opettajana vuodesta 1958. Naimisiin Forsman meni Kirsti Sepän kanssa vuonna 1958. Heillä oli kaksi poikaa.
Kunnallispolitiikassa Forsman toimi Lappeenrannan kaupunginvaltuuston puheenjohtajana 1970–1972. Eduskuntaan hän nousi SDP:n edustajana Kymen läänin vaalipiiristä 25. toukokuuta 1971 Eero Laineen tilalle. Forsman valittiin Raha-automaattiyhdistyksen (RAY) toimitusjohtajaksi 1982 eikä hän enää asettunut ehdolle vuoden 1983 eduskuntavaaleissa. RAY:n toimitusjohtajan tehtävässä Forsman toimi eläkkeelle jäämiseensä saakka vuoteen 1989.
Forsman oli toinen valtiovarainministeri Koiviston II hallituksessa 1. heinäkuuta 1981 – 19. helmikuuta 1982 ja Sorsan III hallituksessa 19. helmikuuta 1982 – 15. syyskuuta 1982. Hän oli valitsijamiehenä presidentinvaaleissa vuosina 1978, 1982 ja 1988. Hänelle myönnettiin sosiaalineuvoksen arvonimi 1994.
Korkeusmittari
thumb|250px|Lentokoneen korkeusmittari Korkeusmittarilla mitataan korkeutta haluttuun referenssitasoon verrattuna. Tyypillinen referenssitaso on keskimääräinen merenpinnan korkeus.
Mittauksen tekniikkaa
2000-luvulla korkeusmittarin toimintaperiaatteita on kolme. Mukana kuljetettavat laitteet perustuvat joko ilmanpaineen mittaamiseen, GPS-paikannukseen tai näiden yhdistelmään. Kolmas, vanhin, menetelmä perustuu teodoliitteihin ja trigonometriaan, jossa kolmion yksi sivu voidaan laskea toisen sivun ja kulmien avulla. Tätä käytetään perinteisesti maanmittauksessa, esimerkiksi tielinjojen suunnittelussa ja arkeologisten kohteiden kartoituksessa. Teodoliitin rinnalla käytetään myös takymetria ja vaaituslaitteita.
Erittäin lyhyitä korkeuksia voidaan mitata lähettämällä gammasäteilyä ja mittaamalla takaisin päin heijastuva sironta. Tätä tekniikkaa on käytetty Sojuz-avaruusaluksissa laskeutumisrakettien laukaisemiseen oikealla korkeudella.
On tyypillistä, että absoluuttinen korkeus (esimerkiksi juoksulenkin lähtöpiste) määritetään GPS:n avulla ja muutos tähän painemittauksen avulla.
Lentokoneen korkeusmittari
Ilmailussa voidaan korkeutta mitata paineen avulla
Paineen mittauselementtinä on yleensä aneroidianturi. Digitaaliset painemittarit ovat kuitenkin yleistymässä ilmailussakin.
Matalalla lentävissä ilma-aluksissa ja risteilyohjuksissa on käytetty tutkakorkeusmittareita, joka mittaa korkeuden siten, että ilmanpaine ja ilman lämpötila ei aiheuta virheitä mitattuun korkeuteen. Nopeasti matalalla lentävät lentokoneet ovat 1960-luvultä lähtien käyttäneen "maastoa seuraavia tutkia" (terrain-following radar).
Islamweb.net
Islamweb.net on yksi suurimmista ja suosituimmista islamilaisista verkkosivustoista maailmassa (70 miljoonaa kävijää vuonna 2011). Sitä hallinnoi Qatarin uskonnollisten asioiden ministeriö. Sivusto on avattu vuonna 1998 ja se sisältää suuren kirjaston islamilaista kirjallisuutta arabiaksi sekä äänitiedostoja, joissa on šeikkien luentoja ja kirjoituksia. Sivusto tarjoaa myös erilaisia ​​palveluja, kuten rukousajan määrittämisen maailman eri paikoissa sekä fatwa- sivuston. Sivusto toimii samalla portaalina internetiin. Arabian lisäksi sivuilla on aineistoa myös englanniksi, espanjaksi, saksaksi ja ranskaksi. Sivusto sisältää yhteensä puolitoista miljoonaa nettisivua, yli 140 000 fatwaa, 37 000 muuta kysymystä ja yli 200 000 äänitiedostoa.
Sivuilla jaettu aineisto on tarkoitettu etenkin ei-muslimeille, jotka voivat tarvita tavanomaisten mediassa esiintyvien väärinkäsitysten oikaisemista. Sivusto kertoo edustavansa maltillista islamia ilman äärimmäisiä mielipiteitä. Fatwa-sivuilla kysymyksiin vastaa asiantuntijaryhmä, jonka jäsenet ovat valmistuneet al-Azharin Islamilaisesta yliopistosta, Imaami Muhammad ibn Saudin Islamilaisessa Yliopistossa Saudi-Arabiassa ja oppineista, jotka ovat opiskelleet islamilaisia tieteitä moskeijoissa ja muissa islamilaisissa opinahjoissa Jemenissä ja Mauritaniassa. Komitean johtajana  on tohtori Abdullaah Al-Faqeeh.
Vuonna 2005 sivusto voitti arabien eContent-palkinnon ja 2007 Yhdistyneiden kansakuntien World Summit on Information Society (WSIS) -tapahtuman palkinnon. Sivusto arvioitiin tällöin ensimmäiseksi internetin uskonnollisten sivujen joukossa koko maailmassa ja se kuului 500 maailman ladatuimman sivuston joukkoon.
Värmlannin lääni
thumb|right|Värmlandin läänin nykyiset kunnat.
thumb|right|250px|Maakäräjäkuntavaaleissa käytettävä vaalipiirijako.
Värmlannin lääni sijaitsee läntisessä Keski-Ruotsissa. Se rajoittuu pohjoisessa Taalainmaan ja idässä Örebron lääniin, etelässä Länsi-Götanmaan lääniin ja lännessä Norjaan. Lääni sijaitsee Vänernin pohjoisrannikolla. Lääni vastaa lähes täysin Värmlannin maakuntaa, ja sen pääkaupunki on Karlstad. Valtiopäivävaaleissa lääni muodostaa Värmlannin läänin vaalipiirin.
Vuonna 2007 läänissä oli 1 096,58 km² peltoa, joten saman ajankohdan maapinta-alaan vertaamalla saadaan peltojen osuudeksi 6,2 prosenttia läänin maapinta-alasta.
Läänijaon kehitys
Närken ja Värmlannin lääni oli olemassa vuosina 1625–1639 ja jälleen 1654–1779. Ensimmäisellä kerralla myös Dalsland ja Västmanlandiin nykyisin kuuluva Örebron läänin osa lukuun ottamatta Fellingsbron kihlakuntaa kuuluivat alueeseen. Toisella kertaa mukana olivat Närke, Värmlanti ja Västmanlandiin kuuluat Örebron läänin osat. Vuonna 1779 Närken ja Värmlannin lääni jaettiin ja perustettiin nykyinen Värmlandin lääni. Joskus sitä on kutsuttu myös Karlstadin lääniksi pääkaupunkinsa mukaan.
Värmlandin läänin vastaa pääasiassa Värmlannin maakuntaa. Karlskogan kunta ja suurin osa Degerforsin kunnasta kuuluvat myös maakuntaan, mutta ovat osa Örebron lääniä. Gullspångin kunnan pohjoisosassa sijaitseva Södra Rådan pitäjä kuuluu myös maakuntaan, mutta on osa Länsi-Götanmaan lääniä. Osa Sillerudin ja Svanskogin seurakunnista (Dalboreddenin alue) kuuluu Värmlannin lääniin, mutta sijaitsee Dalslandin maakunnassa. Samoin osa Rämmenin seurakuntaa kuuluu lääniin, vaikka se sijaitsee Taalainmaan maakunnassa.
Vaakuna
Vaakunaselitys: Hopeisessa kilvessä sininen kotka, jonka varukset punaiset. (Ruotsiksi I fält av silver en blå örn med röd beväring.)
Koska maakunta ja lääni vastaavat toisiaan, niin maakuntavaakuna vahvistettiin myös lääninvaakunaksi vuonna 1936.
Suurimmat taajamat
Vuonna 2010 Värmlannin läänissä sijaitsi 66 taajamaa. Seuraavassa on lueteltu läänin 10 suurinta taajamaa.
Läänin pääkaupunkia vastaava keskustaajama on lihavoitu.
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo läänissä sijaitsevista työpaikoista ja "yöväestö" (ruots. nattbefolkning) puolestaan läänissä asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus ja kierrätys, energiahuolto ja ympäristötoiminta sekä rakennustoiminta. Muut toimialat on laskettu palveluihin lukuun ottamatta niitä, joiden toimiala on tuntematon.
Valtiopäivävaalit
Värmlannin lääni kuuluu kokonaisuudessaan Värmlannin läänin vaalipiiriin. Vuoden 2010 valtiopäivävaaleissa vaalipiirillä oli 9 kiinteää paikkaa (ruots. fasta mandat) valtiopäiville. Kiinteiden paikkojen lisäksi valtiopäivävaaleissa on koko maassa 39 tasauspaikkaa (ruots. utjämningsmandat), jotka jaetaan vaalipiirien kesken vasta vaalien jälkeen.
Yhteensä vaalipiiristä valittiin 12 valtiopäiväedustajaa, ja seuraavassa on esitetty viimeisimpien valtiopäivävaalien tulos.
Maakäräjäkunta
Värmlannin lääni kuuluu kokonaisuudessaan Värmlannin läänin maakäräjäkuntaan. Ruotsissa maakäräjäkunnat vastaavat pääasiassa yhteiskunnan julkisesti rahoitetusta terveydenhuollosta. Lisäksi maakäräjäkunta huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.
Maakäräjäkunnat perustettiin Ruotsiin vuonna 1863. Maakäräjäkunnan valtuusto (ruots. landstingsfullmäktige) valitaan samaan aikaan kuin valtiopäiväedustajat ja kunnanvaltuustot. Vaaleja varten Värmlannin lääni on jaettu seuraaviin 5 vaalipiiriin: Valtuuston paikoista yhdeksän kymmenesosaa on kiinteitä paikkoja (ruots. fasta mandat) ja niiden lisäksi yksi kymmenesosa on tasauspaikkoja (ruots. utjämningsmandat). Maakäräjäkunnan valtuustossa on yhteensä kaikkiaan 81 paikkaa, ja seuraavassa on esitetty viimeisimpien maakäräjäkuntavaalien tulos.
Läänin kunnat
Värmlannin läänissä on nykyään 16 kuntaa:
Väestönkehitys
Vuoden 2011 lopussa 11,8 prosenttia läänin väestöstä oli ulkomaalaistaustaisia, joista 9,9 prosenttia oli syntynyt ulkomailla.
Hieman vanhempien vuoden 2009 lopun tietojen mukaan läänissä asui 2 475 Suomessa syntynyttä, mikä vastasi 0,9 prosenttia läänin väestöstä.
Vielä vanhempien vuoden 1984 lopun tietojen mukaan 4,9 prosenttia läänin asukkaista oli ulkomailla syntyneitä. Tuolloin läänissä asui 3 200 Suomessa syntynyttä, mikä vastasi 1,1 prosenttia läänin väestöstä.
Vuoden 2010 tietojen mukaan 20 vuotta täyttäneiden läänin asukkaiden mediaaninettotulot olivat 176 084 kruunua.
Vuoden 2011 lopussa läänin väestö jakautui eri ikäryhmiin seuraavasti:
Väestö maakunnittain
Värmlannin läänissä oli vuoden 2011 lopussa yhteensä 272 736 asukasta, jotka jakaantuivat eri maakuntiin seuraavasti:
Kaikki maakunnat kuuluvat lääniin vain osittain.
Lancy
Lancy on kaupunki Lounais-Sveitsissä, Geneven kantonissa, Geneven kaupungin lounaispuolella. Kaupungissa on runsaat 30 000 asukasta.
Sijainti
Lancy sijaitsee pari-kolme kilometriä Geneven ydinkeskustasta lounaaseen ja on Geneven taajama-alueen osa. Lancy sijaitsee Rhônejoen eteläpuolella ja Arvejoen länsipuolella.
Urheilu
Geneven jalkapallostadion sijaitsee Lancyn alueella.
Harbin
thumb|[[Pyhän Sofian ortodoksinen kirkko (Harbin)|Pyhän Sofian ortodoksinen kirkko]] Harbin on Heilongjiangin maakunnan pääkaupunki koillisessa Kiinassa. Se sijaitsee Songhua-joen eteläisellä rannalla. Harbin on koillisen Kiinan poliittinen, taloudellinen, tieteellinen ja kulttuurillinen keskus. Varsinaisen kaupungin alueella on 5 878 939 (2010) asukasta. Rovaniemi on Harbinin ystävyyskaupunki.
Maantiede
Harbin sijaitsee Songhuan, joka on yksi Amurin sivujoista, rannalla.
Ilmasto
Harbinissa on Köppenin ilmastoluokituksen mukaan lämminkesäinen mannerilmasto. Kesät ovat kuumia ja sateisia, talvella on kuivaa ja kylmää. Vuoden keskilämpötila on noin 3 °C ja keskimääräinen sademäärä 560 millimetriä. Heinäkuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on tammikuu, jolloin keskilämpötila on noin –20 °C. Sateisin kuukausi on heinäkuu, jolloin sataa keskimäärin noin 160 millimetriä. Tammikuu puolestaan on kuivin kuukausi. Silloin keskimääräinen sadanta on 4 millimetriä.
Historia
Harbin oli alun perin vain pieni kalastajakylä ja se alkoi kasvaa kaupungiksi vasta 1900-luvulla. Kasvu alkoi kun Venäjän keisarikunta alkoi rakentaa Kiinan itäistä rautatietä Mantšuriaan. Venäjän sisällissodan seurauksena kaupunkiin muutti monia venäläisiä, joista suuri osa oli juutalaisia. 1900-luvun alkupuolella kaupungissa olikin jopa parikymmentätuhatta juutalaista. Suurin osa heistä muutti toisen maailmansodan jälkeen ulkomaille.
Japanin miehitettyä Mantšurian vuonna 1931 Harbinista tuli osa Japanin luomaa Mantšukuon nukkevaltiota. Kaupungissa toimi Japanin armeijan biologisten aseiden tutkimuskeskus. Neuvostoliitto miehitti kaupungin vuonna 1945 ja he luovuttivat vallan Kiinan kommunisteille vuotta myöhemmin. Kaupunki oli tärkeä kommunistien sotilaallinen keskus Kiinan sisällissodassá. Sodan jälkeen 1950-luvulta 1980-luvulle Harbinista tuli nopeasti tärkeä Kiinan teollisuuden keskus.
Väestö
Harbinin kaupungissa asuu 5 878 939 (2010) ihmistä. Koko Harbinin kunnan alueella asukkaita on 10 635 971. Valtaväestön muodostavat han-kiinalaiset (93,45 %). Suurimmat vähemmistöt ovat mantšut (4,6 %) ja korealaiset (1,27 %). Lisäksi kaupungissa asuu muun muassa hui-kiinalaisia (0,45 %) ja mongoleja (0,14 %).
Kaupunkikuva ja nähtävyydet
Harbinia kutsutaan joskus Pikku-Moskovaksi tai itämaiseksi Pariisiksi johtuen sen venäläis- ja eurooppalaisvaikutteisesta arkkitehtuurista. Zhongyang Dajie, joka on yksi kaupungin pääkaduista, on jäänne 1900-luvun vaihteen kansainvälisestä liiketoiminnasta. 1,4 kilometriä pitkällä kadulla on barokki-, bysantti- ja juutalaistyylisiä ulkosivuja, pieniä venäläisiä leipomoja, ranskalaisia muotitaloja, amerikkalaisia pikaruokaloita ja japanilaisia ravintoloita.
Venäläinen Pyhän Sofian ortodoksinen kirkko sijaitsee myös keskisessä osassa Harbinia. Vuonna 1932 valmistunut kirkko on nykyään monikulttuurisen arkkitehtuurin museo.
Talvella kaupungissa pidetään Harbinin kansainvälinen jää- ja lumiveistosfestivaali (vuosittain vuodesta 1985 lähtien) tammikuun alusta neljä viikkoa Taiyangdaon alueella, joka on muutenkin harbinilaisten virkistysalue niin kesällä kuin talvellakin. Työt ovat näkyvillä niin kauan kunnes sulavat keväällä.
Telakka
thumb|250px|Nykyaikainen telakka [[Kobessa Japanissa.]] 250px|thumb|[[Royal Caribbean International -varustamon risteilyalus M/S Freedom of the Seas varustelulaiturilla Pernon telakalla Turussa.]] thumb|250px|[[Stocznia Gdynian telakka Gdańskinlahdella.]] Telakat ovat paikkoja, joissa korjataan ja rakennetaan laivoja. Toimintaperiaatteeltaan telakka on yleensä joko vetotelakka, uiva telakka tai allastelakka, jollaisia suuremmat telakat tavallisesti ovat.
Vetotelakassa on maalta veteen ulottuvien kiskojen varassa liikkuva kelkka, jota liikutellaan vaijeri- ja taljajärjestelmän avulla. Telakoitava alus saatetaan hinaajien avulla kiskojen alapäässä lasketun kelkan etupuolelle ja liu'utetaan kelkan päälle. Sukeltaja kiinnittää aluksen kelkkaan ja kelkka vedetään kuivalle maalle.
Allastelakka toimii samaan tapaan kuin kanavasulku: laiva saatetaan portin kautta täynnä olevaan altaaseen ja tukirakenteiden asentamisen jälkeen allas tyhjennetään, jolloin laiva jää kuiville.
Neunkirchen
Neunkirchen on useiden kaupunkien tai kuntien nimi Itävallassa ja Saksassa.
Telakka
Uivassa telakassa laiva ajetaan veteen upotetun telakkaponttoonin päälle. Telakkaponttoonista pumpataan vettä pois, jolloin telakka ja laiva nousevat ylöspäin. Uiva telakka on helppo siirtää.
Perinteiseen laivanrakennukseen kuuluivat edellä mainittujen telakkatyyppien lisäksi varvit, joissa laivat pelkästään rakennettiin. Varvista laiva liu'utettiin suovalla liukastettua kaltevaa tasoa pitkin veteen perä edellä. Koivistolaisessa laivanrakennusperinteessä alus liukui veteen kylki edellä. Tätä tekniikkaa käytettiin Suomessa vielä sodan jälkeen sotakorvauksiin kuuluneiden puualusten rakentamisessa.
Suomen suurimpiin telakoihin kuuluvat Meyer Turun Pernon telakka, Rauma Marine Constructionsin Rauman telakka ja Helsinki Shipyardin Hietalahden telakka.
Vaulx-en-Velin
Vaulx-en-Velin [vo ɑ̃ vəlɛ̃] on Ranskan kunta ja 43 394 asukkaan kaupunki Lyonin itäisellä esikaupunkialueella. Se kuuluu Rhônen departementtiin Rhône-Alpesin hallintoalueella Itä-Ranskassa.
Vaulx-en-Velin sijaitsee Rhône-joen rannalla ja on kanavien ympäröimä. Sen ja naapurikunnan Villeurbannen alueella sijaitsee suuri Cusset’n vesivoimala. Vaulx-en-Velinin muut naapurikunnat ovat Rillieux-la-Pape, Neyron, Décines-Charpieu, Chassieu ja Bron.
Vaulx-en-Veliniin kulkevat Lyonista metrolinja A, raitiotielinja T3 ja pikaraitiotie Rhônexpress.
Kaupungissa sijaitsee kaksi merkittävää oppilaitosta, julkiseen infrastruktuurirakentamiseen erikoistunut ENTPE (École nationale des travaux publics de l'État) ja arkkitehtuurikoulu ENSAL (École nationale supérieure d'architecture de Lyon).
Guillaume Lekeu
thumb|Guillaume Lekeu Guillaume Lekeu (20. tammikuuta 1870 Verviers – 21. tammikuuta 1894 Angers) oli belgialainen säveltäjä.
Lekeu syntyi Verviersissä ja aloitti musiikinopintonsa siellä. Vuonna 1879 hän muutti vanhempineen Poitiersiin. Lekeu aloitti säveltämisen 15-vuotiaana. Vuosina 1888–1890 hän opiskeli Pariisissa sävellystä César Franckin johdolla. Franckin kuoleman jälkeen vuonna 1890 Lekeun uudeksi opettajaksi tuli Vincent d'Indy. Lekeu kuoli lavantautiin vuonna 1894. Hän ehti elämänsä aikana säveltää noin viisikymmentä teosta. Niihin kuuluu muun muassa viulusonaatti, jonka Eugène Ysaÿe tilasi häneltä vuonna 1893.
Lesti
thumb|right|Kengän teossa käytettäviä lestejä. thumb|right|Lepolestejä.
Lesti on jalkineen sisällä sitä tehtäessä tai säilytettäessä käytettävä tuki. Lesti valmistetaan yleensä puusta, esimerkiksi koivusta.
Kenkää tehtäessä suutari venyttää kengän päällisen, johon kenkä ommellaan kokoon. Lesti vedetään kengän valmistuttua pois kengän sisältä. Lestin avulla saadaan erittäin hyvin jalkaan sopiva kenkä.
Lepolestejä käytetään valmiin kengän muodon säilyttämiseen, hajun poistamiseen ja kuivattamiseen. Lepolestit asetetaan kengän sisään käytön jälkeen.
Sanonta ”Suutari pysyköön lestissään” tarkoittaa, että ”kukin tehköön vain sitä mihin pystyy, pitäköön huolen vain omista asioistaan”.
Machalillan kulttuuri
Machalillan kulttuuri (n. 1800/1500-800 eaa.) oli muinaisen Ecuadorin intiaanikulttuuri, jossa näkyi merkkejä valtaa pitävän luokan synnystä. Tämä lienee Perun rannikon vaikutusta alkujakson kulttuurien vaikutusta. Erikoistuttiin kalastukseen enemmän kuin aiemmassa Valdivian kulttuurissa. Pidettiin varastoja kauppaa varten. Ylhäisten lasten kalloja pidennettiin.
Kuolleet Intiaanit
Kuolleet Intiaanit oli seinäjokinen rock-yhtye, joka tunnetaan surrealistisista sanoituksistaan sekä näyttävästä ja teatterimaisesta esiintymisestään. Yhtyeeseen kuului neljä jäsentä: Ilmari Tuulenhalkoja (laulu ja megafoni), Emil Topaz (kitara ja laulu), Johannes Tyrannos (basso ja laulu) sekä Juhana Amadeus (rummut). Live-tilanteissa yhtyeellä oli lisäksi kosketinsoittaja, joka myös laulaa taustalla. Myös muita vierailevia soittajia ja esiintyjiä oli toisinaan mukana. Viimeisimmällä kiertueella kosketinsoittajana toimi Mikael Rynigen, joka soitti myös uusimmalla levyllä. Kuolleet Intiaanit ei antanut haastatteluja.
Yhtye levytti kaksi pitkäsoittoa sekä muutamia lyhyempiä äänitteitä. Pitkäsoitto Puuluuranko julkaistiin maaliskuussa 2005, ja yhtye tämän jälkeen valmisti musiikkivideon jokaisesta levyn kappaleesta. Videot julkaistiin kuukausittain yhtyeen verkkosivuilla.
Machalillan kulttuuri
Machalillan kulttuuri
Machalillassa viljeltiin maata, kalastettiin, metsästettiin ja keräiltiin kasveja. Hautausmailla ruumiit olivat keraamisen kilpikonnan kuoren alla. Machalillassa keksittiin leili, jossa kaksi leilin putkimaista kaulaa yhdistyvät yhdeksi, mikä oli tavallista myöhemmin perun keramiikassa.
Kuolleet Intiaanit
Kuolleiden Intiaanien viimeisin EP on 4D-EP. Levyn 500 kappaleen painoksesta jokaiseen tehtiin ainutlaatuiset kannet. EP myytiin loppuun ensimmäisellä myyntiviikollaan, ja se nousi singlelistan ensimmäiseksi. EP:llä on myös yksi kappale, joka ei ole yhtyeen oma vaan yhtyeen kansitaiteilijan Antti Ruuhelan Käärmeet-yhtyeen.
Machalillan kulttuuri
Machalillan kulttuuri
Keramiikka sai vaikutteita Cotocollaon, Cerro Narríon ja Upanon kulttuureista. Toisten mukaan machalillan kulttuuri on Chorreran kulttuurin muunnelma.
Kuolleet Intiaanit
Kuolleiden Intiaanien viimeisin pitkäsoitto "Silinteritie" ilmestyi 30. elokuuta 2006. Levy nousi ilmestymisviikollaan Suomen virallisen listan sijalle 18.
Machalillan kulttuuri
Machalillan kulttuuri
Cotocollan kulttuuri kauppasi puuvillaa rannikolla. Upano oli ylemmässä Amazonin altaassa. Cerro Narrío eteläisillä vuorilla oli kauppakeskus rannikon ja sademetsän kulttuurien välillä.
Kuolleet Intiaanit
Levy-yhtiön tiedotteen mukaan bändi on tällä hetkellä tauolla eikä siksi keikkaile tai valmistele uutta levyä.
Machalillan kulttuuri
Machalillan kulttuuri
Jotkut tutkijat väittävät Machalillan kulttuurin vaikuttaneen osaltaan Mesoamerikassa Tyynenmeren rannikon lähellä sijainneiden Nayaritin, Jaliscon ja Coliman 1450 eaa. ilmestyneen Capachan keramiikan ja Ocósin keramiikan kehitykseen. Tämä olisi ollut mahdollista balsalautoilla tehdyn merikaupan kautta. .
Joidenkin mukaan yhteys Mesoamerikkaan muutti tätä kulttuuria, ennen kuin se sulautui Chorreran kulttuuriin.
Kuolleet Intiaanit
Live-esiintymiset
Keikoilla esiintyessään yhtyeen jäsenet pukeutuivat useimmiten mustiin pukuihin ja silinterihattuihin (vrt. The Residents). He ovat esiintyneet myös pakkopaidoissa ja punamustaraitaisissa puvuissa. Asuun kuuluivat myös valkoiseksi maalatut kasvot sekä mustat silmänympärykset. Yhtye ei koskaan soittanut encorea eikä pitänyt välipuheita tai yleensäkään kommunikoinut sanoin yleisön kanssa. Lavalla oli soitinten lisäksi usein myös muita esineitä, kuten polkupyörä tai paperimassasta tehty kärpässieni ja puhelin, jotka kuuluivat esitykseen. Esityksissä oli usein teatraalisia elementtejä.
Julkaisut
Albumit EP:t ja singlet
Mauno Mäkelä
thumb|220px|Mauno Mäkelä Mauno Ilmari Mäkelä (7. maaliskuuta 1916 Helsinki – 17. lokakuuta 1987 Helsinki) oli suomalainen elokuvatuottaja ja kauppaneuvos (1973). Hän esiintyi kahdesti myös näyttelijänä, elokuvissa Iskelmäketju vuodelta 1959 ja Luottamus vuodelta 1976.
Mäkelän vanhemmat olivat toimitusjohtaja Väinö Mäkelä ja Anna Lindfors. Hän valmistui ylioppilaaksi Tampereen suomalaisesta yhteiskoulusta 1935. Teknillisestä korkeakoulusta hän valmistui diplomi-insinööriksi vuonna 1940. Mäkelä on haudattu Vihtijärven hautausmaalle.
Filmografia
thumb|[[Jussi-palkinnot 1959|Jussi-voittajat 1959. Mauno Mäkelä ensimmäisenä vasemmalta.]] Tuottajana, ellei erikseen mainittu.
Nuolimadot
Nuolimadot (Chaetognatha) on eläinkunnan pääjakso. Nuolimatoja tunnetaan noin 120 merissä elävää lajia. Pääosa niistä on planktisia, mutta jotkin lajit elävät pohjaan kiinnittyneinä. Nuolimadot ovat 2–120 mm:n pituisia. Planktisen madon ruumis on litteä, solakka ja läpikuultava, ja sitä reunustaa evä tai kaksi. Suun ympärillä on koukut, joilla madot tarttuvat saaliseläimiinsä. Nuolimadot ovat kaksineuvoisia, ja niiden hermosto on verraten hyvin kehittynyt.
Nuolimatojen sijoittuminen eläinkunnan järjestelmään on ollut kiistanalainen, jotkut pitävät niitä alkusuisina, toiset jälkisuisina.
Ceyhan
Ceyhan ([dʒeːˈhan]) on kaupunki Turkin Adanan maakunnassa. Se sijaitsee sisämaassa lähellä Välimeren rannikkoa Ceyhanjoen varrella. Kaupungissa on 105 241 asukasta (vuonna 2010), joten se on Adanan maakunnan toiseksi suurin kaupunki Adanan jälkeen.
Ceyhan on Kaspianmereltä öljyä tuovan Baku–Tbilisi–Ceyhan-öljyputken päätepiste.
Neunkirchen (Saarland)
Neunkirchen on kaupunki Saarlandin osavaltiossa, Saksassa. Se on Neunkirchenin piirikunnan keskuskaupunki ja sijaitsee Blies-joen varrella, noin 20 kilometriä koilliseen osavaltion pääkaupungista Saarbrückenistä. Noin 49 000 asukkaallaan Neunkirchen kuuluu Saarlandin väekkäimpiin kaupunkeihin.